CELEX: 62012TN0073
Language: lt
Date: 2012-02-17 00:00:00
Title: Byla T-73/12: 2012 m. vasario 17 d. pareikštas ieškinys byloje Einhell Germany ir kt. prieš Komisiją

14.4.2012   
            
            
               LT
            
            
               Europos Sąjungos oficialusis leidinys
            
            
               C 109/29
            
         2012 m. vasario 17 d. pareikštas ieškinys byloje Einhell Germany ir kt. prieš Komisiją
   
   (Byla T-73/12)
   2012/C 109/59
   Proceso kalba: anglų
   
      Šalys
   
   
      Ieškovės: Einhell Germany AG (Landau prie Izaro, Vokietija), Hans Einhell Nederlands BV (Breda, Nyderlandai), Einhell France SAS (Vilepintas, Prancūzija) ir Hans Einhell Oesterreich GmbH (Viena, Austrija), atstovaujamos solisitoriaus R. MacLean
   
      Atsakovė: Europos Komisija
   
      Reikalavimai
   
   Ieškovės Bendrojo Teismo prašo:
   
               —
            
            
               Pripažinti ieškinį priimtinu;
            
         
               —
            
            
               Iš dalies panaikinti 2011 m. gruodžio 6 d. Komisijos sprendimo K(2011) 8831 1 straipsnį, sprendimo C(2011) 8825 1 straipsnį, sprendimo C(2011) 8828 1 straipsnį ir sprendimo K(2011) 8810 1 straipsnį tiek, kiek jais grąžinama tik dalis ieškovių sumokėto antidempingo muito už Kinijoje pagamintų kompresorių importą pagal Tarybos Reglamentą (EB) Nr. 261/2008 kuriuo nustatomas galutinis antidempingo muitas tam tikriems importuojamiems Kinijos Liaudies Respublikos kilmės kompresoriams (OL L 81, 2008, p. 1);
            
         
               —
            
            
               Nurodyti palikti galioti skundžiamus sprendimus tol, kol Europos Komisija priims būtinas priemones, atitinkančias Teisingumo Teismo sprendimą; ir
            
         
               —
            
            
               Priteisti iš atsakovės visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
               1.
            
            
               Pirmajame ieškinio pagrinde tvirtinama, kad atsakovė padarė akivaizdžią vertinimo klaidą taikydama tinkamą ir pagrįstą nesusijusio ES importuotojo pelno dydį siekdama nustatyti aptariamam importui taikytiną koreguotą dempingo skirtumą, nenustačiusi patikimos eksporto kainos nesusijusiam tiekėjui, apskaičiuojant teisingas grąžintino antidempingo muito sumas, taip pažeisdama Tarybos reglamento (EB) Nr. 1225/2009 (1) 2 straipsnio 9 dalį ir 18 straipsnio 3 dalį.
            
         
               2.
            
            
               Antrajame ieškinio pagrinde tvirtinama, kad atsakovė padarė akivaizdžią vertinimo klaidą atimdama antidempingo muitą kaip išlaidas apskaičiuojant nesusijusio tiekėjo eksporto kainą, taip nenustatydama patikimo dempingo skirtumo, siekiant apskaičiuoti koreguotą dempingo skirtumą ir teisingas grąžintino antidempingo muito sumas, taip pažeisdama Tarybos reglamento (EB) Nr. 1225/2009 2 straipsnio 11 dalį ir 11 straipsnio 10 dalį.
            
         
      (1)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 323, p. 51)